Document ID: 32012R0313

KOMISSION TÄYTÄNTÖÖNPANOASETUS (EU) N:o 313/2012,
annettu 12 päivänä huhtikuuta 2012,
yhteisen maatalouspolitiikan suoria tukijärjestelmiä koskevista yhteisistä säännöistä annetun neuvoston asetuksen (EY) N:o 73/2009 liitteen IV ja liitteen VIII muuttamisesta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (EY) N:o 1290/2005, (EY) N:o 247/2006, (EY) N:o 378/2007 muuttamisesta ja asetuksen (EY) N:o 1782/2003 kumoamisesta 19 päivänä tammikuuta 2009 annetun neuvoston asetuksen (EY) N:o 73/2009 (1) ja erityisesti sen 8 artiklan 2 kohdan a alakohdan ja 40 artiklan,
sekä katsoo seuraavaa:
(1)
Asetuksen (EY) N:o 73/2009 liitteessä VIII vahvistetaan kaikkien niiden tukioikeuksien enimmäisarvo, jotka voidaan jakaa kullekin jäsenvaltiolle kalenterivuoden aikana. Mainitun asetuksen 40 artiklan 1 kohdan mukaisesti liitettä VIII olisi mukautettava, jotta voitaisiin ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (2) 188 a artiklan 3 kohdan mukaisesti tehdyt jäsenvaltioiden ilmoitukset, jotka koskevat viiniä.
(2)
Asetuksen (EY) N:o 1234/2007 188 a artiklan 3 kohdan ja asetuksen (EY) N:o 73/2009 40 artiklan 1 kohdan toisen alakohdan mukaisesti Saksa, Kreikka, Espanja, Ranska, Italia, Luxemburg, Itävalta, Portugali ja Slovenia ovat ilmoittaneet komissiolle raivatut alat ja asetuksen (EY) N:o 73/2009 liitteessä IX olevassa B kohdassa tarkoitettujen tukioikeuksien alueellisen keskiarvon.
(3)
Asetuksen (EY) N:o 73/2009 liitteessä IV vahvistetaan kullekin jäsenvaltiolle enimmäismäärät, joita jäsenvaltiossa kalenterivuonna myönnettävien suorien tukien kokonaismäärät ennen tukien mukauttamista eivät saa ylittää.
(4)
Jäsenvaltioiden asetuksen (EY) N:o 1234/2007 188 a artiklan 3 kohdan sekä asetuksen (EY) N:o 73/2009 40 artiklan 1 kohdan toisen alakohdan mukaisesti tekemien ilmoitusten perusteella niiden suorien tukien kokonaisenimmäismääriä, jotka voidaan myöntää, on korotettava. Sen vuoksi asetuksen (EY) N:o 73/2009 liitteessä IV vahvistettuja enimmäismääriä olisi tarkistettava kyseisen asetuksen 8 artiklan 2 kohdan a alakohdan mukaisesti.
(5)
Sen vuoksi asetuksen (EY) N:o 73/2009 liitteitä IV ja VIII olisi muutettava.
(6)
Tässä asetuksessa säädetyt toimenpiteet ovat suorien tukien hallintokomitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Muutetaan asetuksen (EY) N:o 73/2009 liitteet IV ja VIII tämän asetuksen liitteen mukaisesti.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä huhtikuuta 2012.

Labels: 19
5
6